Anne Katrine Dolven
Store norske leksikon,Kunst og estetikk,Bildende kunst,Samtidskunst,Norsk samtidskunst
Anne Katrine Dolven er en norsk billedkunstner som hovedsakelig jobber med maleri, grafikk, film, video og installasjon.
Dolven startet tidlig med maleri hvor abstraherte landskaper utgjorde en viktig del av hennes monumentale arbeider. Hennes bruk av få farger røpte innflytelse fra tysk ekspresjonistisk minimalistisk samtidskunst, som hun hadde vært i kontakt med under studieopphold i Tyskland. I løpet av 1980-tallet beveget hun seg bort fra et figurativt maleri mot et mer minimalistisk uttrykk.Det er likevel hennes video- og filmarbeider som dannet grunnlaget for hennes internasjonale gjennombrudd som kunstner. Her beveger hun seg nærmere det konseptuelle i sin tilnærming. På midten av 2000-tallet har mange av Dolvens film- og videoarbeider vært preget av motiver med mennesker i ulike landskap. Et eksempel er arbeidet Moving Mountain produsert til Festspillene i Bergen i 2004. Her ser man to kvinneskikkelser betrakte et majestetisk fuglefjell innhyllet i tåke.Dolven er utdannet ved Ècole des Beaux-Arts i Paris (1972-73 og 1978-79) og ved Kunstakademiet i Oslo (1982-86). Hun pendler mellom Kvalnes på Vestvågøy i Nord-Norge og London. Arbeider i utvalg Between the morning and the handbag (2002)  Can women thing c, d, e, f, g, h (2003-4)  Moving mountain (2004)  JA as long as I can (2013)  Hitting a mountain with snow on my left and right shoulder (2019)  Fra den tomme himmel (2019) Utstillinger i utvalg 2019: Hitting a mountain with show on my left and right shoulder, Trondheim kunstmuseum, Trondheim 2004: Moving Mountain, Festspillene i Bergen, Festspillutstiller. 2002: Headlights, Henie Onstad Kunstsenter, Høvikodden 1999: Video Gallery, Philadelphia Museum of Art, USA 1999: International Istanbul Biennal, Istanbul, Tyrkia 1999: Blick – film og video, Moderna Muséet, Stockholm 1998 Haugesund Billedgalleri, Haugesund 1996: Neben den Linden, Düsseldorf Kunstforening, Düsseldorf, Tyskland 1994: Tromsø Kunstforening, Tromsø 1991: Bergen Kunstforening, Bergen Les mer i Store norske leksikon norsk kunsthistorie grafikk Eksterne lenker Anne Katrine Dolvens hjemmeside